Roland Vila

Roland Vila (født 6. mai 1949, død 15. mai 1998) var en katalansk/fransk forfatter som arbeidet i Sverige.

Hans første bok Vi skiter i Godot som han skrev sammen med Pierre Guillet de Monthoux ble utgitt i 1981. Bokens tittel refererer til det kjente teaterstykket Mens vi venter på Godot skrevet av Samuel Beckett. Roland skrev politiske og selvbiografiske bøker. 

Hans andre bok Gugus band er en selvbiografi som handler om hans tid som gutt på en internatskole i Frankrike.

Roland hadde en stor interesse for språk, noe som merkes i bøkene hans der han eksperimenterer kontinuerlig med det svenske språket. Det finnes også flere katalanske, franske og spanske fraser i hans bøker.

Hans tredje bok, Anarki till vardags er en politisk bok som har blitt benyttet i undervisningsammenheng i svenske skoler.

Vila var kjent for sine energiske og inspirerende opplesninger av egna tekster og opptrådte for store publikum, blant annet på Hultsfredsfestivalen. Boken Roll handler om raske møter med kjente og ukjente mennesker under livet som turnerende poesioppleser i Sverige.

Vila er ikke oversatt til norsk.

 Bibliografi 
 Vi skiter i Godot (1981),  skrevet sammen med Pierre Guillet de Monthoux.
 Gugus band (1986)
 Anarki till vardags (1983), skrevet sammen med Thomas Hallon Hallberg
 Roll (1992)

 Eksterne lenker 
 Roland Vila hos libris

Kategori:Katalanskspråklige forfattere
Kategori:Svenskspråklige forfattere
Kategori:Fødsler i 1949
Kategori:Dødsfall i 1998